रेस अब्बास-मस्तान निर्देशित और टिप्स फ़िल्म्स बैनर तले बनी २००८ की बॉलीवुड रहस्य से भरपूर फ़िल्म है। यह फ़िल्म २१ मार्च २००८ को जारी की गयी जिसमें मुख्य कलाकार सैफ़ अली ख़ान, अनिल कपूर, बिपाशा बसु, अक्षय खन्ना, कैटरीना कैफ और समीरा रेड्डी हैं। फ़िल्म में दलीप ताहिल और जॉनी लीवर भी रहस्यमयी और हास्य कलाकरों की भूमिका निभा रहे हैं।

फ़िल्म मुख्यतः डरबन और दुबई में फ़िल्माई गयी है, रेस एक हास्य, रहस्य और एक्शन से भरपूर फ़िल्म है जिसमें भाई की प्रतिद्वंद्विता, विश्वासघात और जुनून के विषयों की को बखूबी दिखाया गया है। यह १९९८ की हॉलीवुड फ़िल्म गुडबाय लवरपर शिथिल आधारित है। यह बॉलीवुड की २००८ की १० उच्चतम कमाई वाली फ़िल्मों में शामील है। रेस को तमिल में पंथायम और तेलुगू में रेस तेलुगू के रूप में डब (अनूदित) किया गया। २०१३ में फ़िल्म की उत्तरकृत्ति रेस 2 जारी की गयी।

 पटकथा 
आरडी (अनिल कपूर) अपनी आवाज़ में चार आदमियों से परिचय करवाता है: रणवीर सिंह (सैफ़ अली खान) अपने पिता द्वारा आरम्भ किया गया व्यापार सफलतापूर्वक चला रहा है। उसका छोटा भाई राजीव सिंह (अक्षय खन्ना) रणवीर के विपरीत आलसी और शराबी है। रणवीर भावी मॉडल सोनिया (बिपासा बसु) के साथ डेटिंग करता है, जबकि अपनी व्यक्तिगत सहायिका सोफ़िया (कैटरिना कैफ़) गुप्त रूप से उसके साथ प्यार करती है। रणवीर भी अपने चीर-प्रतिद्वन्द्वी कबीर (दिलीप ताहिल) के साथ तीव्र प्रतिस्पर्धा में है। फ़िल्म की शुरुआत एक कार दुर्घटना से आरम्भ होती है जो हत्या के उद्देश्य से किया जाता है जिसमें रणवीर बाल-बाल बच जाता है। जब रणवीर उसके घुड़सवार के कबीर के साथ घूसख़ोर के कारण दौड़ में हार जाता है तो घुड़स्वार की कार को बम से उड़ाकर उसे मार देता है और अपने आप को क्रूर व्यापारी प्रदर्शित करता है।

 कलाकार 
सैफ़ अली ख़ान - रणवीर सिंह: दो भाइयों में बड़ा भाई और एक क्रूर व्यापारी जो खेल में जीतने के लिए कोई कसर नहीं छोड़ता। खतरों से खेलना उसकी रग-रग में कूट-कूट कर भरा है और अपने प्रतिद्वन्द्वी को चतुराई से मात देता है।
बिपाशा बसु - सोनिया: एक एक छायादार अतीत के साथ आकर्षक मॉडल। वो एक ऐसे आदमी की तलास में है जो उसे अपने दिल में रख सके। वो एक सुन्दर और धनी व्यापारी रणवीर सिंह के अपने लिए प्रस्ताव की प्रतीक्षा में है।
अक्षय खन्ना - राजीव सिंह: दो भाइयों में छोटा बिगड़ेल भाई, छुपकर दांव खेलने वाला और खुश।
कैटरीना कैफ - सोफिया: रणवीर सिंह की सचिव जो उसके साथ साये की तरह रहती और उसके सभी मामलों का निबटारा करती है। वो रणवीर के लिए अत्यावश्यक है जो उस पर पूर्णतया विश्वास करती है लेकिन अपने प्यार का इज़हार नहीं कर पाती है।
अनिल कपूर - रॉबर्ट डीकोस्टा उर्फ़ आरडी: एक निजी जासूस एक मूर्ख की भ्रामक सोच रखता है। वो किसी भी केस को हक करते समय लगातार फल खाता रहता है। वो बहुत ही तेज, युतिसम्पन्न एवं त्वरित व्यक्ति है। वह कहानी के धुंधलेपन से बहुत ही सफाई से एक के बाद एक झूठ से पर्दा उठाता है।
समीरा रेड्डी - मिनी: रॉबर्ट डीकोस्टा की आकर्षक सचिव जो एक मूक सुन्दरी की तरह है। वो नियमित रूप से बेवकूफी भरे प्रश्न पूछती रहती है और हमेशा अपने बोस के लिए फल काटने और परिचारक की तरह कार्य करती रहती है।
दलीप ताहिल - कबीर: घोड़े दौड़ और व्यापार में रणवीर सिंह का प्रतिद्वंद्वी।
जॉनी लीवर - मेक्स (विशेष उपस्थिति): विवाह विभाग के प्रमुख जो मध्यान्तर मनोरंजन करवाता है और जो मामले को हल करने में एक महत्वपूर्ण सुराग बनता है।

 संगीत 

रेस के बोल प्रीतम ने तैयार किया है और गीत समीर ने लिखे हैं। "ज़रा ज़रा टच मी" के साथ अलबम बहुत सफलता के रूप मे आतिफ़ असलम द्वारा गाये गये गाने "पहली नज़र में" ने समीक्षकों से बहुत अच्छा समीक्षा प्राप्त की। गीत "ख्वाब देखे (सेक्सी लैडी)" संगीत के जारी होने के बाद रिकॉर्ड किया। इसने फ़िल्म के मूल गाने "मुझ पे तो जादू" से स्थानांतरित किया गया।

 क्र॰सं॰   गीत  गायक  लम्बाई 1 "रेस साँसों की" नीरज श्रीधर, सुनिधि चौहान 04:50 2 "पहली नज़र में" आतिफ़ असलम 05:14 3"देखो नशे में" केके, शान, सुनिधि चौहान 04:11 4 "मुझ पे तो जादू" तेज़, आप्चे इण्डियन, सुनिधि चौहान 04:41 5 "ज़रा ज़रा टच मी" मोनाली ठाकुर 04:32 6 "रेस इज़ ऑन माय माइंड" नीरज श्रीधर, सुनिधि चौहान 05:00 7"देखो नशे में (लेटिन फिस्ता मिश्रित)" केके, शान, सुनिधि चौहान 04:22 8 "ज़रा ज़रा टच मी (एशियन रनब मिश्रित)" मोनाली ठाकुर 04:47 9 "ख्वाब देखे (सेक्सी लैडी)" नीरज श्रीधर, मोनाली ठाकुर 04:40

 उत्तरकृत्ति 

 सन्दर्भ 

 बाहरी कड़ियाँ

 
 

श्रेणी:हिन्दी फ़िल्में
श्रेणी:2008 में बनी हिन्दी फ़िल्म